pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“วราวุธ” กระตุ้นภาคการเกษตร ร่วมปรับเปลี่ยนวิธีคิด วิธีทำ สร้างแรงขับเคลื่อนด้านการเปลี่ยนแปลงสภาพภูมิอากาศ
วันอังคารที่ 22 สิงหาคม 2566
“วราวุธ” กระตุ้นภาคการเกษตร ร่วมปรับเปลี่ยนวิธีคิด วิธีทํา สร้างแรงขับเคลื่อนด้านการเปลี่ยนแปลงสภาพภูมิอากาศ
“วราวุธ” กระตุ้นภาคการเกษตร ร่วมปรับเปลี่ยนวิธีคิด วิธีทํา สร้างแรงขับเคลื่อนด้านการเปลี่ยนแปลงสภาพภูมิอากาศ
“วราวุธ” กระตุ้นภาคการเกษตร ร่วมปรับเปลี่ยนวิธีคิด วิธีทํา สร้างแรงขับเคลื่อนด้านการเปลี่ยนแปลงสภาพภูมิอากาศ
วันที่ 18 สิงหาคม 2566 เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) กล่าวบรรยายหลักสูตรวิทยาการเกษตรระดับสูง (วกส.) รุ่นที่ 4 เรื่อง “ผลกระทบของการเปลี่ยนแปลงสภาพภูมิอากาศกับด้านภาคเกษตรไทย” จัดโดยกระทรวงเกษตรและสหกรณ์ ร่วมกับ มูลนิธิเกษตราธิการ และ สํานักงานพัฒนาการวิจัยการเกษตร (องค์การมหาชน) ณ พิพิธภัณฑ์การเกษตรเฉลิมพระเกียรติ จังหวัดปทุมธานี เน้นย้ํา การปรับเปลี่ยนวิธีคิด วิธีทํา ให้เกิดแรงขับเคลื่อนด้านการเปลี่ยนแปลงสภาพภูมิอากาศ จะนําพาประเทศไทยก้าวสู่ความเป็นกลางทางคาร์บอน (Carbon Neutrality) ได้อย่างยั่งยืน
รมว.ทส. ได้กล่าวถึง ปัญหาการเปลี่ยนแปลงสภาพภูมิอากาศของไทย ว่าประเทศไทยมีการปล่อยก๊าซเรือนกระจกเป็นอันดับ 19 ของโลก ซึ่งมาจากภาคการเกษตรกว่า 56.7 ล้านตันคาร์บอนไดออกไซด์เทียบเท่า ทําให้ต้องปรับปรุงยุทธศาสตร์ระยะยาวในการพัฒนาแบบปล่อยก๊าซเรือนกระจกต่ําของประเทศไทย หรือ LT-LEDS และจัดทําเป้าหมายการมีส่วนร่วมที่ประเทศกําหนด ฉบับปรับปรุง ครั้งที่ 2 (The 2nd updated NDC) โดยทบทวนแผนปฏิบัติการลดก๊าซเรือนกระจกรายสาขาที่สอดคล้องกับเป้าหมาย NDC ซึ่งมีการขับเคลื่อนการดําเนินงานที่สําคัญ ทั้งด้านการพัฒนากลไกตลาดคาร์บอนเครดิตในประเทศ จัดทําแนวทางและกลไกการบริหารจัดการคาร์บอนเครดิต ส่งเสริมภาคเกษตรในการลดก๊าซเรือนกระจก ผ่านโครงการ Thai Rice NAMA ทํานาวิถีใหม่เป็นมิตรกับสิ่งแวดล้อม และพัฒนาโครงการ Thai Rice GCF เสนอต่อกองทุนภูมิอากาศสีเขียว
ในด้านการเพิ่มแหล่งกักเก็บและดูดกลับก๊าซเรือนกระจก มีการส่งเสริมการปลูกป่าและแบ่งปันคาร์บอนเครดิต ด้านการค้า/การลงทุน ส่งเสริมให้ผู้ประกอบการไทยต้องขึ้นทะเบียนในระบบ CBAM registry และต้องยื่นขอสถานะ CBAM declarant ก่อนนําสินค้าเข้าไปยัง EU รวมถึงในด้านกฎหมาย ที่จะเร่งผลักดัน (ร่าง) พระราชบัญญัติการเปลี่ยนแปลงสภาพภูมิอากาศ การตั้งกรมการเปลี่ยนแปลงสภาพภูมิอากาศและสิ่งแวดล้อม ที่มีผลบังคับใช้ในวันนี้ (18 สิงหาคม 2566) เป็นต้นไป เพื่อรองรับการดําเนินงานด้านการเปลี่ยนแปลงสภาพภูมิอากาศอย่างเป็นรูปธรรม
รัฐบาลไทย-ข่าวทำเนียบรัฐบาล-บีโอไอต้อนรับนักลงทุนโฟตอน ซีพีมอเตอร์
วันอังคารที่ 22 สิงหาคม 2566
บีโอไอต้อนรับนักลงทุนโฟตอน ซีพีมอเตอร์
บีโอไอต้อนรับนักลงทุนโฟตอน ซีพีมอเตอร์
บีโอไอต้อนรับนักลงทุนโฟตอน ซีพีมอเตอร์
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (กลาง) ให้การต้อนรับนายจาง เจิ้งซวง ประธานบริษัท โฟตอน ซีพี มอเตอร์ จํากัด (ที่ 4 จากขวา) และคณะในโอกาสที่บริษัทตัดสินใจลงทุนในประเทศไทย เพื่อผลิตรถเพื่อการพาณิชย์ (Commercial Vehicle) ซึ่งเป็นการร่วมทุนระหว่างกลุ่มธุรกิจยานยนต์และอุตสาหกรรมเครือเจริญโภคภัณฑ์ (ซีพี) ร่วมกับ กลุ่มโฟตอน มอเตอร์ ผู้ผลิตยานยนต์ชั้นนําจากประเทศจีน เพื่อผลิตรถเพื่อการพาณิชย์ยี่ห้อ “FOTON” ทั้งแบบเครื่องยนต์สันดาปภายในและไฟฟ้า โดยเลือกไทยเป็นฐานการผลิตเพื่อจัดจําหน่ายทั้งในประเทศไทยและส่งออกไปยังประเทศต่าง ๆในภูมิภาคเอเชีย-โอเชียเนีย และกลุ่มประเทศตลาดใหม่ ณ สํานักงานคณะกรรมการส่งเสริมการลงทุน ถนนวิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-รองปลัด กษ. เข้าร่วมการประชุมคณะกรรมการโครงการเกษตรวิชญา ครั้งที่ 1/2566
วันอังคารที่ 22 สิงหาคม 2566
รองปลัด กษ. เข้าร่วมการประชุมคณะกรรมการโครงการเกษตรวิชญา ครั้งที่ 1/2566
รองปลัด กษ. เข้าร่วมการประชุมคณะกรรมการโครงการเกษตรวิชญา ครั้งที่ 1/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมการประชุมคณะกรรมการโครงการเกษตรวิชญา ครั้งที่ 1/2566 โดยมีนายจรัลธาดา กรรณสูต (องคมนตรี) เป็นประธาน ร่วมกับพลเอก กัมปนาท รุดดิษฐ์ (องคมนตรี) นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ นายปราโมทย์ ยาใจ อธิบดีกรมพัฒนาที่ดิน และผู้แทนจากกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม และหน่วยงานต่าง ๆ เข้าร่วมการประชุม ณ ห้องประชุม 1214 อาคาร 1 ชั้น 2 กรมพัฒนาที่ดิน โดยที่ประชุมได้รับทราบความก้าวหน้าประเด็นต่าง ๆ ได้แก่ 1) ผลการปรับปรุงเขตการใช้ประโยชน์ที่ดินโครงการเกษตรวิชญา ปี 2565 2) การจัดทําแผนปฏิบัติการโครงการเกษตรวิชญา ระยะ 5 ปี (พ.ศ. 2566 – 2570) 3) การปรับผังแปลงเพาะปลูกในพื้นที่จัดสรรให้เกษตรกรทํากิน 4) การดําเนินงานร่วมกับโครงการหลวง และสถาบันวิจัยและพัฒนาพื้นที่สูง 5) การส่งเสริมให้มีการปลูกพืชเศรษฐกิจร่วม ตามโครงการสร้างป่าสร้างรายได้ และ 6) การบริหารจัดการน้ํา
นอกจากนี้ ที่ประชุมยังรับทราบผลการดําเนินงานโครงการเกษตรวิชญา ประจําปี 2565 โดยมีการปฏิบัติงานในพื้นที่โครงการ จํานวน 4 ส่วน ได้แก่ พื้นที่ป่าไม้ พื้นที่ธนาคารอาหารชุมชน พื้นที่ศูนย์สาธิตการเรียนรู้เกษตรบนพื้นที่สูง และพื้นที่จัดสรรให้เกษตรกรทํากิน อีกทั้งยังรับทราบความก้าวหน้าการดําเนินงานโครงการเกษตรวิชญา ประจําปี 2566 โดยมีผลการดําเนินงานในพื้นที่ทั้ง 4 ส่วน เป็นไปตามแผนงานที่กําหนด และสอดคล้องกับแผนปฏิบัติการโครงการเกษตรวิชญา ระยะ 5 ปี (พ.ศ. 2566 – 2570) ซึ่งมีผลการดําเนินงานในภาพรวมเฉลี่ยร้อยละ 91.96 และแบ่งตามพื้นที่ ได้แก่ พื้นที่ป่าไม้ ร้อยละ 89.28 พื้นที่ธนาคารอาหารชุมชน ร้อยละ 96.11 พื้นที่ศูนย์สาธิตการเรียนรู้เกษตรบนพื้นที่สูง ร้อยละ 89.03 และพื้นที่จัดสรรให้เกษตรกรทํากิน ร้อยละ 93.40
รองปลัดกระทรวงเกษตรและสหกรณ์ กล่าวว่า ที่ประชุมมีมติเห็นชอบการปรับแผนปฏิบัติการโครงการเกษตรวิชญา ระยะ 5 ปี (พ.ศ. 2566 – 2570) ซึ่งมีแนวทางการดําเนินงาน ได้แก่ 1) การจัดทําโรงกรองน้ําอย่างง่าย เพื่อใช้ในการกรองน้ําก่อนส่งเข้าระบบกระจายน้ํารายแปลง 2) ส่งเสริมให้เกษตรกรเข้าสู่ระบบการผลิตของโครงการหลวง และสถาบันวิจัยและพัฒนาพื้นที่สูง (องค์การมหาชน) (สวพส.) 3) ส่งเสริมการรวมกลุ่มเกษตรกรในรูปแบบสหกรณ์ เพื่อการแปรรูป การพัฒนาผลิตภัณฑ์ และการตลาด 4) ส่งเสริมการใช้ปุ๋ยอินทรีย์ลดการใช้ปุ๋ยเคมีทางการเกษตร 5) ส่งเสริมการผลิตเกษตรแบบเกษตรปลอดภัยทุกราย และ 6) ประสานขอรับการสนับสนุนระบบไฟฟ้าภายในแปลง และมีมติเห็นชอบการพัฒนาเกษตรกรต้นแบบโครงการเกษตรวิชญา โดยขอรับการสนับสนุนจาก สวพส. และมูลนิธิโครงการหลวง ปี 2567 – 2570 ปีละ 15 ราย
ทั้งนี้ นายจรัลธาดา กรรณสูต และ พลเอก กัมปนาท รุดดิษฐ์ ได้ให้คําแนะนําในการอบรมเพิ่มความรู้ให้เกษตรกรเพื่อเพิ่มรายได้ในการประกอบอาชีพ โดยเน้นการส่งเสริมการเพาะปลูกพืชชนิดอื่นทดแทนการปลูกหอมหัวใหญ่ เช่น กุหลาบ และชา เป็นต้น ตลอดจนการพัฒนาพื้นที่เป็นแหล่งท่องเที่ยว และเน้นย้ําให้ติดตามตรวจสอบมาตรฐาน GAP ให้สามารถผลิตได้สินค้าเกษตรได้ตรงตามมาตรฐานที่กําหนด
รัฐบาลไทย-ข่าวทำเนียบรัฐบาล-รมว. เฮ้ง ห่วงใยชาวมูโนะ เหตุโกดังดอกไม้เพลิงระเบิดสั่ง กกจ. เตรียมตำแหน่งงาน 1,682 อัตรา
วันอังคารที่ 22 สิงหาคม 2566
22/08/2566
รมว. เฮ้ง ห่วงใยชาวมูโนะ เหตุโกดังดอกไม้เพลิงระเบิดสั่ง กกจ. เตรียมตําแหน่งงาน 1,682 อัตรา
รัฐมนตรีว่าการกระทรวงแรงงาน สั่งกรมการจัดหางาน เตรียมตําแหน่งงานว่างในพื้นที่ กว่า 1,682 อัตรา ช่วยเหลือชาวตลาดมูโนะ จังหวัดนราธิวาส ได้รับผลกระทบจากเหตุโกดังดอกไม้เพลิงระเบิด
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า มีความกังวลใจหลังได้รับแจ้งว่ามีผู้ประสบภัย จากกรณีเหตุการณ์โกดังดอกไม้เพลิงระเบิดพื้นที่ตลาดมูโนะ อําเภอสุไหงโก-ลก จังหวัดนราธิวาส เมื่อวันที่ 29 กรกฎาคม 2566 ที่ผ่านมา กว่า 500 ชีวิต ได้รับความเดือดร้อนอย่างหนักจากการตกงานและนํามาสู่การขาดแคลนรายได้ จึงได้มอบหมายให้ 5 เสือกระทรวงแรงงาน ติดตามให้ความช่วยเหลือตามภารกิจที่เกี่ยวข้องกับหน่วยงานในด้านต่าง ๆ โดยลงพื้นที่ซ่อมแซมบ้านเรือนและระบบไฟฟ้าที่ได้รับความเสียหายจากแรงระเบิด ดูแลสิทธิประโยชน์สําหรับผู้ประกันตน รวมทั้งดําเนินการตามข้อกฎหมายเพื่อร้องทุกข์กล่าวโทษเจ้าของโรงงาน และผู้มีส่วนที่เกี่ยวข้องแล้ว จากนั้นกรมการจัดหางานจึงรับไม้ต่อในการให้ข้อมูลการขึ้นทะเบียนผู้ประกันตนกรณีว่างงานเพื่อให้ผู้ประกันตนได้รับสิทธิประโยชน์ ทั้งยังจัดเตรียมตําแหน่งงานที่มีความใกล้เคียงกับตําแหน่งงานเดิม โดยลงพื้นที่พูดคุยกับผู้ประสบภัย เพื่อหาทางออกและแนวทางช่วยเหลือให้ได้รับค่าชดเชย และเตรียมงานใหม่รองรับ เพื่อบรรเทาทุกข์ประชาชนผู้ได้รับผลกระทบจากสถานการณ์ดังกล่าว เป็นการแก้ปัญหาว่างงานและขาดแคลนรายได้
นายไพโรจน์ โชติกเสถียร อธิบดีกรมการจัดหางงาน กล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน เร่งสั่งเจ้าหน้าที่สํานักงานจัดหางานจังหวัดนราธิวาส ลงพื้นที่ดูแลแรงงานที่ได้รับความเดือดร้อนจากเหตุการณ์ดังกล่าว ตั้งแต่หลังเกิดเหตุร่วมกับหน่วยงานในสังกัดกระทรวงแรงงานมาโดยตลอด ซึ่งเจ้าหน้าที่
มีการจัดเตรียมข้อมูลและลงพื้นที่ดูแล ทั้งในเรื่องการขึ้นทะเบียนผู้ประกันตนกรณีว่างงานเพื่อให้ผู้ประกันตนได้รับสิทธิประโยชน์ รวมทั้งรับลงทะเบียนสมัครงาน เพื่ออํานวยความสะดวกให้ผู้ประสบเหตุ โดยมีผู้ลงทะเบียนแจ้งความประสงค์หางานทํา ทั้งสิ้น 154 คนในจํานวนนี้ยืนยันความประสงค์จะทํางาน จํานวน 79 คน ซึ่งกรมการจัดหางานได้จัดเตรียมตําแหน่งงานว่างเพื่อรองรับแก่ผู้ที่ได้รับผลกระทบไว้แล้ว จํานวน 1,682 อัตรา ในพื้นที่จังหวัดนราธิวาส 412 อัตรา และจังหวัดใกล้เคียง ปัตตานี 798 อัตรา และยะลา 472 อัตรา อาทิ ตําแหน่งพนักงานทั่วไป ช่างเทคนิคและผู้ปฏิบัติงานที่เกี่ยวข้อง และพนักงานขาย เป็นต้น นอกจากนี้ ยังแนะนําช่องทาง หางานเพิ่มเติมด้วยตัวเองที่เว็บไซต์ ไทยมีงานทํา.doe.go.th ซึ่งมีตําแหน่งงานว่าง 222,505 อัตรา ไว้ให้บริการ โดยคนหางานสามารถเลือกสมัครงานทางออนไลน์ได้โดยไม่ต้องเดินทางซึ่งรวดเร็วและประหยัดค่าใช้จ่าย
มากกว่า นอกจากนี้บนแพลตฟอร์ม “ไทยมีงานทํา” ยังให้บริการโดยไม่มีค่าใช้จ่าย สามารถค้นหาข้อมูลตําแหน่งงานที่เหมาะสมกับตัวเองมากที่สุด โดย Matching ตําแหน่งงานตามพื้นที่ และภูมิลําเนา รวมถึงจับคู่ตําแหน่งงานจากความรู้ ความสามารถ และทักษะที่มีอยู่
ทั้งนี้ คนหางานสามารถสอบถามรายละเอียดเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-ปัง! นักลงทุนต่างชาติลงทุนในไทยปี 66 ช่วง 7 เดือนแรก ยอดทะลุเป้า 58,950 ลบ.
วันอังคารที่ 22 สิงหาคม 2566
ปัง! นักลงทุนต่างชาติลงทุนในไทยปี 66 ช่วง 7 เดือนแรก ยอดทะลุเป้า 58,950 ลบ.
.....
กระทรวงพาณิชย์เผยความคืบหน้าการลงทุนในประเทศไทยพบว่า ช่วง 7 เดือนแรก (ม.ค.- ก.ค.) ของปี 66 มีนักลงทุนต่างชาติเข้ามาลงทุนในไทย 377 ราย เม็ดเงินลงทุน 58,950 ล้านบาท ส่งผลให้เกิดการจ้างงานคนไทยเพิ่มขึ้น 9% (3,594 คน)
.
ทั้งนี้ ในส่วนพื้นที่ EEC ช่วง 7 เดือนดังกล่าว มีนักลงทุนต่างชาติ 73 ราย คิดเป็น 19% ของจํานวนนักลงทุนทั้งหมด มูลค่าการลงทุน 12,348 ล้านบาท คิดเป็น 21% ของเงินลงทุนทั้งหมด
.
ประเทศที่เข้ามาลงทุนในไทย 5 อันดับแรก ได้แก่ ญี่ปุ่น สหรัฐฯ สิงคโปร์ จีน และเยอรมนี
.
โดยไทยจะได้รับประโยชน์จากการที่นักลงทุนชาวต่างชาติสนใจเข้ามาลงทุนเพิ่มขึ้น ดังนี้
- มีรายได้เข้าสู่ประเทศไทยเพิ่มขึ้น
- ได้รับการถ่ายทอดเทคโนโลยีอัน เป็นองค์ความรู้เฉพาะด้านโดยตรงจากประเทศผู้เข้ามาลงทุนให้แก่คนไทย
.
อ่านเพิ่มเติม คลิก >>https://www.thaigov.go.th/news/contents/details/71471
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ข่าวดี! เกษตรกรยื่นขอรับเงินอุดหนุนค่าอาหารสัตว์ สูงสุด 10,000 บาท ได้ถึง 31 ส.ค. นี้
วันอังคารที่ 22 สิงหาคม 2566
ข่าวดี! เกษตรกรยื่นขอรับเงินอุดหนุนค่าอาหารสัตว์ สูงสุด 10,000 บาท ได้ถึง 31 ส.ค. นี้
.....
กรมการค้าภายใน กระทรวงพาณิชย์ ขยายเวลาโครงการขอรับการสนับสนุนค่าบริหารจัดการอาหารสัตว์ สําหรับเกษตรกรผู้เลี้ยงสัตว์ (สุกร ไก่ไข่ ไก่เนื้อ) ซึ่งเป็นโครงการเพื่อดูแลเกษตรกรผู้เลี้ยงสัตว์ในการบรรเทาผลกระทบจากสถานการณ์ราคาวัตถุดิบอาหารสัตว์ และอาหารสัตว์ผสมสําเร็จรูปที่ปรับตัวสูงขึ้น จากเดิมที่สิ้นสุด 12 ส.ค. 66 ที่ผ่านมา เป็นสิ้นสุดวันที่ 31 ส.ค. 66 นี้
.
ผู้ขอรับการสนับสนุนต้องเป็นเกษตรกรผู้เลี้ยงสัตว์ในสินค้ากลุ่มเป้าหมายรายย่อย รายเล็ก และรายกลาง ที่ขึ้นทะเบียนผู้เลี้ยงสัตว์กับกรมปศุสัตว์ และได้รับมาตรฐานระบบการป้องกันโรคและการเลี้ยงสัตว์ที่เหมาะสม (Good Farming Management : GFM) ซึ่งโครงการจะสนับสนุนให้เกษตรกรสามารถซื้ออาหารสัตว์ได้ในราคากิโลกรัมละ 1 บาท รายละไม่เกิน 10 ตัน หรือไม่เกิน 10,000 บาทต่อ 1 ราย โดยกําหนดจํานวนการเลี้ยงตามเกณฑ์ คือ ผู้เลี้ยงสุกรไม่เกิน 5,000 ตัว ผู้เลี้ยงไก่ไข่หรือไก่เนื้อไม่เกิน 100,000 ตัว
.
สามารถยื่นคําขอผ่านระบบขอรับการสนับสนุนค่าบริหารจัดการอาหารสัตว์ได้ที่ (http://feed.dit.go.th ) หรือติดต่อยื่นเอกสารได้ที่สํานักงานพาณิชย์จังหวัด สํานักงานปศุสัตว์จังหวัด สํานักงานปศุสัตว์อําเภอ หรือสํานักงานสหกรณ์จังหวัด
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
prev
next
ข่าวที่เกี่ยวข้อง
ธนาคารโลกจัดอันดับประสิทธิภาพ “โลจิสติกส์ไทย” ปี 66 อยู่อันดับ 9 ของโลกในหมวดโครงสร้างพื้นฐาน
ประกาศแล้ว 36 เมืองอัจฉริยะ ครอบคลุม 25 จังหวัด ตั้งเป้าเพิ่มอีก 15 เมือง ภายในปี 2566
ปัง! นักลงทุนต่างชาติลงทุนในไทยปี 66 ช่วง 7 เดือนแรก ยอดทะลุเป้า 58,950 ลบ.
วางยุทธศาสตร์ “เจาะตลาดมุสลิม” ตั้งเป้า ปี 70 เป็น 1 ใน 5 จุดหมายปลายทางนักท่องเที่ยวมุสลิมทั่วโลก
เตือน ! “อย่าให้ข้อมูลส่วนตัว” สายด่วน 1330 โทรแจ้งสิทธิบริการเท่านั้น
รัฐบาลไทย-ข่าวทำเนียบรัฐบาล-ประกาศแล้ว 36 เมืองอัจฉริยะ ครอบคลุม 25 จังหวัด ตั้งเป้าเพิ่มอีก 15 เมือง ภายในปี 2566
วันอังคารที่ 22 สิงหาคม 2566
ประกาศแล้ว 36 เมืองอัจฉริยะ ครอบคลุม 25 จังหวัด ตั้งเป้าเพิ่มอีก 15 เมือง ภายในปี 2566
.....
สํานักงานส่งเสริมเศรษฐกิจดิจิทัล พัฒนาศักยภาพเมืองต่าง ๆ ของไทยให้เป็นเมืองอัจฉริยะ หรือ Smart City โดยนําเทคโนโลยีดิจิทัลมาประยุกต์ใช้ให้ประชาชนมีความเป็นอยู่ที่สะดวกสบาย ปลอดภัย มีคุณภาพชีวิตที่ดี ตามหลักการพัฒนา 5 เสาหลัก ได้แก่ พัฒนาเมืองอัจฉริยะต้นแบบ ปฏิรูปกฎหมายที่เกี่ยวข้อง สร้างกลไกบริหารจัดการสู่ภาคปฏิบัติ ผลักดันด้วยการวิจัย พัฒนา และนวัตกรรม ส่งเสริมการจัดเก็บ เชื่อมโยง และใช้งานข้อมูล
.
เมื่อเดือน ก.ค.66 มีการประกาศเป็นเมืองอัจฉริยะแล้ว 36 เมือง ใน 25 จังหวัด ตั้งเป้าหมายภายในปี 2566 จะพัฒนาเพิ่มขึ้นได้อีกมากกว่า 15 เมือง ผ่านการส่งเสริมการลงทุนทั้งจากภาครัฐและเอกชน โดยคาดว่าจะสามารถดึงดูดการลงทุนได้มากกว่า 1.7 พันล้านดอลลาร์สหรัฐ
.
ทั้งนี้ ในวันที่ 22 – 24 พ.ย.2566 จะมีงาน “Thailand Smart City Expo 2023” ณ ศูนย์การประชุมแห่งชาติสิริกิติ์ เพื่อส่งเสริมการบูรณาการร่วมกันในการพัฒนาเมืองอัจฉริยะจากทุกภาคส่วน โดยแบ่งเป็น 7 หมวดหมู่ ได้แก่ Smart Telecom, Smart Energy, Smart Living, Smart Industry & Retail, Smart Mobility, Smart Environment และ Smart Healthcare ซึ่งจัดแสดงนวัตกรรมและเทคโนโลยีจากบริษัทชั้นนํากว่า 300 บริษัท
.
อ่านเพิ่มเติม คลิก >>https://www.thaigov.go.th/news/contents/details/71484
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. รับมอบเงินบริจาค 30 ล้านบาท สนับสนุนการก่อสร้างอาคารผู้ป่วยพิเศษ รพ.สวรรค์ประชารักษ์
วันอังคารที่ 22 สิงหาคม 2566
สธ. รับมอบเงินบริจาค 30 ล้านบาท สนับสนุนการก่อสร้างอาคารผู้ป่วยพิเศษ รพ.สวรรค์ประชารักษ์
ปลัดกระทรวงสาธารณสุข มอบโล่ประกาศเกียรติคุณให้กับ คุณสาลินี คุวานันท์ ผู้มีจิตศรัทธามอบเงินบริจาค จํานวน 30 ล้านบาท สนับสนุนการก่อสร้างอาคารผู้ป่วยพิเศษ โรงพยาบาลสวรรค์ประชารักษ์ เขาเขียว จังหวัดนครสวรรค์ ช่วยเสริมศักยภาพการบริการผู้ป่วยใน
ปลัดกระทรวงสาธารณสุข มอบโล่ประกาศเกียรติคุณให้กับ คุณสาลินี คุวานันท์ ผู้มีจิตศรัทธามอบเงินบริจาค จํานวน 30 ล้านบาท สนับสนุนการก่อสร้างอาคารผู้ป่วยพิเศษ โรงพยาบาลสวรรค์ประชารักษ์ เขาเขียว จังหวัดนครสวรรค์ ช่วยเสริมศักยภาพการบริการผู้ป่วยใน และการขยายบริการขั้นสูงรองรับประชาชนในเขตสุขภาพที่ 3
วันนี้ (22 สิงหาคม 2566) ที่สํานักงานปลัดกระทรวงสาธารณสุข จังหวัดนนทบุรี นายแพทย์โอภาส การย์กวินพงศ์ ปลัดกระทรวงสาธารณสุข รับมอบเงินบริจาคพร้อมมอบโล่ประกาศเกียรติคุณให้กับ คุณสาลินี คุวานันท์ ที่บริจาคเงินจํานวน 30 ล้านบาท สนับสนุนการก่อสร้างอาคารผู้ป่วยพิเศษ 6 ชั้น โรงพยาบาลสวรรค์ประชารักษ์ เขาเขียว จังหวัดนครสวรรค์ และมอบโล่ประกาศเกียรติคุณให้กับ คุณมาริษา คุวานันท์ ที่สมทบทุนจํานวน 20 ล้านบาท ในการก่อสร้างอาคารรังสีรักษา 2 เมื่อวันที่ 17 มีนาคม 2564 ที่ผ่านมา โดยมี แพทย์หญิงวิพรรณ สังคหะพงศ์ ผู้ตรวจราชการกระทรวงสาธารณสุข เขตสุขภาพที่ 3 แพทย์หญิงรจนา ขอนทอง ผู้อํานวยการโรงพยาบาลสวรรค์ประชารักษ์ ร่วมในพิธี
นายแพทย์โอภาสกล่าวว่า โรงพยาบาลสวรรค์ประชารักษ์ เป็นโรงพยาบาลศูนย์ของเขตสุขภาพที่ 3 ซึ่งประกอบด้วย จังหวัดชัยนาท กําแพงเพชร นครสวรรค์ พิจิตร และอุทัยธานี ได้มีแผนย้ายไปที่ทําการแห่งใหม่บริเวณเขาเขียว ภายในเดือนมีนาคม 2567 เพื่อขยายศักยภาพการบริการศูนย์ความเป็นเลิศ (Excellence Center) 5 ด้าน ได้แก่ โรคมะเร็ง โรคหัวใจ ทารกแรกเกิด อุบัติเหตุ และการปลูกถ่ายอวัยวะ ช่วยลดการส่งต่อผู้ป่วยออกนอกเขตสุขภาพ ขณะนี้ดําเนินการก่อสร้างไปแล้วกว่าร้อยละ 90 สําหรับอาคารผู้ป่วยพิเศษ 6 ชั้น ใช้งบประมาณก่อสร้างจากเงินบริจาครวมทั้งสิ้น 190 ล้านบาท ประกอบด้วยห้องพิเศษ 90 ห้อง ห้อง VIP 10 ห้อง โดยแต่ละชั้นแบ่งเป็น ห้องพิเศษ 18 ห้อง และห้อง VIP 2 ห้อง แล้วเสร็จเมื่อวันที่ 30 มิถุนายน 2566 ช่วยให้ผู้ป่วยและญาติที่เข้ารับบริการประเภทผู้ป่วยในได้รับความสะดวกมากขึ้น
“ในนามกระทรวงสาธารณสุข ขอขอบคุณผู้บริจาคเป็นอย่างมากที่สนับสนุนการดําเนินงานของกระทรวงสาธารณสุข ช่วยสร้างประโยชน์ให้กับประชาชนได้เป็นจํานวนมาก โดยเฉพาะชาวนครสวรรค์และจังหวัดใกล้เคียงที่จะมารับบริการกับโรงพยาบาลสวรรค์ประชารักษ์ รวมถึงยังเป็นกําลังใจให้กับเจ้าหน้าที่ในการปฏิบัติงานด้วย”นพ.โอภาส กล่าว
************************************************** 22 สิงหาคม 2566
รัฐบาลไทย-ข่าวทำเนียบรัฐบาล-“กบข. เข้าร่วมบรรยายการลงทุนยั่งยืน เชื่อลงทุน ESG จะได้รับผลตอบแทนที่ดีในระยะยาว”
วันอังคารที่ 22 สิงหาคม 2566
22/08/2566
“กบข. เข้าร่วมบรรยายการลงทุนยั่งยืน เชื่อลงทุน ESG จะได้รับผลตอบแทนที่ดีในระยะยาว”
เลขาธิการ กบข. ร่วมบรรยายในการประชุมเชิงปฏิบัติการเรื่อง “การบริหารและธรรมาภิบาลการลงทุน” จัดโดยองค์การแรงงานระหว่างประเทศและสํานักงานประกันสังคม
เมื่อวันที่ 21 สิงหาคม 2566 ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) ได้เข้าร่วมบรรยายในการประชุมเชิงปฏิบัติการเรื่อง “การบริหารและธรรมาภิบาลการลงทุน” จัดโดยองค์การแรงงานระหว่างประเทศและสํานักงานประกันสังคม มีวัตถุประสงค์เพื่อเสริมสร้างศักยภาพโดยเฉพาะด้านการวิจัยและการบริการด้านคณิตศาสตร์ประกันภัย, การลงทุนและธรรมาภิบาล ตลอดจนการสื่อสาร ซึ่งมีหน่วยงานชั้นนําเข้าร่วม อาทิ องค์การแรงงานระหว่างประเทศ (International Labour Organization : ILO) สํานักงานประกันสังคม ธนาคารแห่งประเทศไทย สํานักงานหลักประกันสุขภาพแห่งชาติ เป็นต้น
ดร.ศรีกัญญา ยาทิพย์ ได้บรรยายในหัวข้อ ESG Investment in Reality : การลงทุนที่ยั่งยืนโดยคํานึงถึงปัจจัยด้านสิ่งแวดล้อม สังคม และธรรมาภิบาล (Environmental Social and Governance (ESG) ที่สามารถปฏิบัติได้จริง ว่า ปัจจุบันนี้คนมองการลงทุนเพื่อความยั่งยืน (Sustainability Investment) ต่างไปจากอดีต ที่เป็นการลงทุนเพื่อลดผลกระทบ แต่เป็นการลงทุนเพื่อเลี่ยงหรือลดความเสี่ยงที่จะได้รับผลกระทบมากกว่า
โดยการที่กิจการนําปัจจัย ESG มาพิจารณาปรับปรุงการดําเนินงานอาจทําให้ต้นทุนสินค้าเพิ่มขึ้น แต่จะเป็นการเพิ่มขึ้นอย่างมีทิศทาง และตรงใจผู้บริโภคในภาพรวม ท้ายที่สุดก็จะทําให้กิจการมีผลประกอบการที่ดีขึ้น ซึ่งจากสถิติที่คณะกรรมการมาตรฐานการบัญชีเพื่อความยั่งยืน (Sustainability Accounting Standards Board : SASB) ได้จัดทํามาตรฐานการบัญชีเพื่อความยั่งยืนในระดับสากล ระบุว่า ESG factors จะสร้างผลการดําเนินการทางการเงิน (Financial Performance) ได้เพิ่มขึ้นเฉลี่ยที่ 6%
ดร.ศรีกัญญา กล่าวเพิ่มเติมว่า โดยส่วนตัวแล้วมองว่า ESG factors เป็นปัจจัยหนึ่งที่สามารถเป็นกลไกขับเคลื่อนกิจการไปสู่โลกอนาคต เนื่องจากการให้ความสําคัญเกี่ยวกับ ESG ได้ขยายวงกว้าง ที่ไม่ใช่แค่เฉพาะกลุ่มนักลงทุน แต่ได้ขยายไปยังกลุ่มประชาชนทั่วไปด้วย และการดําเนินงานด้าน ESG คือการทํางานกับ "เป้าหมายที่ไม่หยุดนิ่ง" (Moving target) ที่มีการเปลี่ยนแปลงได้ตลอดเวลา ซึ่งต้องอาศัยความพยายามร่วมมือกันของทุกภาคส่วนเท่านั้น ที่จะทําให้การลดผลกระทบด้าน ESG มีความเป็นไปได้
รัฐบาลไทย-ข่าวทำเนียบรัฐบาล-ปลัดฯ ทส. ร่วมคณะราชเลขานุการในพระองค์ฯ ลงพื้นที่ติดตามผลการดำเนินงานในพื้นที่เกาะสีชัง จังหวัดชลบุรี
วันอังคารที่ 22 สิงหาคม 2566
ปลัดฯ ทส. ร่วมคณะราชเลขานุการในพระองค์ฯ ลงพื้นที่ติดตามผลการดําเนินงานในพื้นที่เกาะสีชัง จังหวัดชลบุรี
ปลัดฯ ทส. ร่วมคณะราชเลขานุการในพระองค์ฯ ลงพื้นที่ติดตามผลการดําเนินงานในพื้นที่เกาะสีชัง จังหวัดชลบุรี
ปลัดฯ ทส. ร่วมคณะราชเลขานุการในพระองค์ฯ ลงพื้นที่ติดตามผลการดําเนินงานในพื้นที่เกาะสีชัง จังหวัดชลบุรี
วันที่ 17 สิงหาคม 2566 เวลา 10.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ ร่วมกับคณะของ​ พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว ผู้อํานวยการทรัพย์สินพระมหากษัตริย์ ลงพื้นที่​ติดตามผลการดําเนินงานในพื้นที่เกาะสีชัง​ จังหวัดชลบุรี โดยมีหน่วยงาน​ภายใต้สังกัดกระทรวงฯ ในพื้นที่​​ ร่วมให้การต้อนรับและรายงานข้อมูลผลการดําเนินงานด้านการพัฒนาระบบน้ําบาดาล การปรับปรุงเพิ่มประสิทธิภาพอ่างเก็บน้ําเกาะสีชัง และการประกาศมาตรการคุ้มครองทรัพยากรทางทะเลและชายฝั่ง บริเวณพื้นที่เกาะสีชัง
กระทรวงทรัพยากรธรรมชาติและสิ่งแวดล้อม โดยกรมทรัพยากรน้ําบาดาล ได้พัฒนาระบบน้ําบาดาลในพื้นที่เกาะสีชัง จํานวน 3 บ่อ มีปริมาณน้ํา 61,300 ลูกบาศก์เมตรต่อปี ปัจจุบันมีการใช้น้ําบาดาลเฉพาะในช่วงที่ปริมาณน้ําฝนไม่เพียงพอและในช่วงฤดูแล้ง โดยระบบดังกล่าวอยู่ระหว่างการส่งมอบให้กับเทศบาลเกาะสีชัง และวางแนวทางการพัฒนาต่อยอดโครงการโดยการจัดทําระบบส่งน้ําบาดาลต่อไป ในส่วนของกรมทรัพยากรน้ํา ได้เข้าร่วมสํารวจและออกแบบแนวทางการปรับปรุงเพิ่มประสิทธิภาพอ่างเก็บน้ําเกาะสีชัง เพื่อแก้ปัญหาอ่างเก็บน้ํารั่วซึมและเพิ่มปริมาณน้ําที่เก็บกักในพื้นที่อ่างเก็บน้ํา นอกจากนี้ กรมทรัพยากรทางทะเลและชายฝั่ง​ ยังได้มีการประกาศมาตรการคุ้มครองทรัพยากรทางทะเลและชายฝั่ง บริเวณพื้นที่เกาะสีชัง อําเภอเกาะสีชัง และอําเภอศรีราชา จังหวัดชลบุรี​ ไว้​ เพื่อห้ามเททิ้งของเสีย​ ขยะมูลฝอย​ หรือสิ่งปฏิกูลลงในท้องทะเล​ อันจะเกิดมลพิษต่อสิ่งแวดล้อม​ ซึ่งประกาศดังกล่าวจะสิ้นสุดในเดือนกันยายน​ 2566​ นี้​ หากจะมีการประกาศต่อจะต้องมีการพูดคุยหารือและประสานงานร่วมกัน​ระหว่างจังหวัด​ กับกระทรวงฯ​ เพื่อดูแลรักษาสิ่งแวดล้อมร่วมกันต่อไป
รัฐบาลไทย-ข่าวทำเนียบรัฐบาล-EXIM BANK คว้ารางวัล “Transport Deal of the Year” ตอกย้ำบทบาทสู่ Green Development Bank
วันอังคารที่ 22 สิงหาคม 2566
22/08/2566
EXIM BANK คว้ารางวัล “Transport Deal of the Year” ตอกย้ําบทบาทสู่ Green Development Bank
EXIM BANK รับรางวัล “Transport Deal of the Year” ประเภทพาหนะพลังงานไฟฟ้า ในพิธีมอบรางวัล The Asset Triple A Sustainable Infrastructure Awards 2023 จัดโดย The Asset นิตยสารการเงินชั้นนําแห่งเอเชีย
ธนาคารเพื่อการส่งออกและนําเข้าแห่งประเทศไทย (EXIM BANK) รับรางวัล “Transport Deal of the Year” ประเภทพาหนะพลังงานไฟฟ้า ในพิธีมอบรางวัล The Asset Triple A Sustainable Infrastructure Awards 2023 จัดโดย The Asset นิตยสารการเงินชั้นนําแห่งเอเชีย โดยมีนายอิทธิพล เลิศศักดิ์ธนกุล ผู้ช่วยกรรมการผู้จัดการ EXIM BANK เป็นผู้รับมอบ อันเป็นรางวัลจากการสนับสนุนทางการเงินของ EXIM BANK ในโครงการเรือโดยสารพลังงานไฟฟ้าในแม่น้ําเจ้าพระยาของบริษัท ไทย สมายล์ โบ้ท จํากัด เพื่อพัฒนาเรือโดยสารอัจฉริยะลําแรกในประเทศไทยที่ขับเคลื่อนด้วยไฟฟ้า ลดมลพิษ และมีเส้นทางให้บริการเชื่อมต่อรถไฟฟ้าสู่ใจกลางกรุงเทพมหานคร แก้ปัญหาการจราจรในระยะยาว ภายใต้โครงการเงินกู้ร่วม (Syndicated Loan) ระหว่าง EXIM BANK กับธนาคารพัฒนาเอเชีย (Asian Development Bank : ADB) องค์กรความร่วมมือระหว่างประเทศแห่งญี่ปุ่น (Japan International Cooperation Agency : JICA) และกองทุนเพื่อเทคโนโลยีสะอาด (Clean Technology Fund : CTF) ณ สิงคโปร์ เมื่อวันที่ 21 สิงหาคม 2566
EXIM BANK ร่วมสนับสนุนทางการเงินในครั้งนี้เพื่อกระตุ้นและส่งเสริมการพัฒนานวัตกรรมและเทคโนโลยีโดยคนไทยที่มีศักยภาพทัดเทียมระดับโลกในการพัฒนายานยนต์ไฟฟ้า รวมทั้งเป็นการพัฒนาโครงสร้างพื้นฐานด้านการคมนาคม เพิ่มทางเลือกให้แก่ประชาชนในการเดินทางด้วยระบบขนส่งที่เป็นมิตรต่อสิ่งแวดล้อม ลดการเกิดก๊าซเรือนกระจก สอดคล้องกับเป้าหมายของคณะกรรมการนโยบายยานยนต์ไฟฟ้าแห่งชาติที่มุ่งส่งเสริมให้ยานพาหนะปล่อยมลพิษเป็นศูนย์ (Zero Emission Vehicle) สร้างสังคมคาร์บอนต่ํา (Low-carbon Society) ลดการปล่อย pm 2.5 เพื่อให้ประเทศไทยเตรียมพร้อมเข้าสู่กรอบแผนพลังงานชาติ (National Energy Plan) มุ่งสู่พลังงานสะอาดและลดการปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2608 สอดคล้องกับวิสัยทัศน์ของ EXIM BANK ในการเป็นผู้นําในการขับเคลื่อนยุทธศาสตร์การค้าและการลงทุนของไทยให้เติบโตในเวทีโลกอย่างยั่งยืน ขับเคลื่อนการพัฒนาของประเทศไทยและโลกในมิติเศรษฐกิจ สังคม และสิ่งแวดล้อมอย่างสมดุล
รัฐบาลไทย-ข่าวทำเนียบรัฐบาล-ปลัดดีอีเอส กล่าวปิดโครงการพัฒนานักบริหารดิจิทัลระดับกลาง กระทรวงดิจิทัลเพื่อเศรษฐกิจและสังคม ประจำปี 2566
วันจันทร์ที่ 21 สิงหาคม 2566
ปลัดดีอีเอส กล่าวปิดโครงการพัฒนานักบริหารดิจิทัลระดับกลาง กระทรวงดิจิทัลเพื่อเศรษฐกิจและสังคม ประจําปี 2566
ปลัดดีอีเอส กล่าวปิดโครงการพัฒนานักบริหารดิจิทัลระดับกลาง กระทรวงดิจิทัลเพื่อเศรษฐกิจและสังคม ประจําปี 2566
วันนี้(21ส.ค.66)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานในพิธีปิดโครงการพัฒนานักบริหารดิจิทัลระดับกลางกระทรวงดิจิทัลเพื่อเศรษฐกิจและสังคมประจําปี2566พร้อมมอบประกาศนียบัตรสําหรับผู้ผ่านการอบรมโดยโครงการนี้ดําเนินการจัดการอบรมแบบไม่ต่อเนื่องตั้งแต่เดือนมิถุนายนถึงเดือนสิงหาคม2566รวมทั้งสิ้น10วันจํานวน2รุ่นมีผู้เข้าร่วมอบรมรวมจํานวน71ท่านจากหน่วยงานในสังกัดกระทรวงดิจิทัลเพื่อเศรษฐกิจและสังคมเพื่อเติมเต็มความสามารถพัฒนาศักยภาพบทบาทวิธีคิดวิธีการเป็นผู้นําพร้อมเป็นกําลังสําคัญในการสร้างทีมและขับเคลื่อนองค์กรอันจะนําไปสู่การพัฒนาเศรษฐกิจและดิจิทัลอย่างยั่งยืนณโรงแรมอัศวินแกรนด์คอนเวนชั่นกรุงเทพฯ
______________
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย ข1 ผังเมืองรวมเมืองสมุทรปราการ คาดแล้วเสร็จในปี 2567
วันอังคารที่ 22 สิงหาคม 2566
กรมทางหลวงชนบท สร้างถนนสาย ข1 ผังเมืองรวมเมืองสมุทรปราการ คาดแล้วเสร็จในปี 2567
เพื่อส่งเสริมการคมนาคมขนส่งสินค้าและการเดินทาง รองรับการขยายตัวของเศรษฐกิจในอนาคตได้อย่างเต็มประสิทธิภาพ
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสาย ข1 ผังเมืองรวมเมืองสมุทรปราการ จังหวัดสมุทรปราการ ปัจจุบันคืบหน้าแล้วกว่า 43% เร็วกว่าแผนที่กําหนดไว้ ใช้งบประมาณ 157.85 ล้านบาท ขณะนี้บางช่วงได้ดําเนินการปูผิวจราจร งานทางเท้า เพื่อลดผลกระทบต่อประชาชนในพื้นที่ และบางช่วงอยู่ในขั้นตอนการรื้อย้ายเสาไฟฟ้า งานถมขยายคันทาง งานรื้อผิวถนนเดิม งานก่อสร้างขยายสะพานข้ามคลองชวดลากข้าวและคลองสิงห์โต คาดแล้วเสร็จสมบูรณ์ในปี 2567 เนื่องจากจังหวัดสมุทรปราการเป็นพื้นที่อุตสาหกรรมที่สําคัญ ศูนย์กลางการคมนาคมทั้งทางน้ําและทางอากาศ ประกอบกับการนิคมอุตสาหกรรมแห่งประเทศไทย กระทรวงอุตสาหกรรม ได้มีหนังสือขอความอนุเคราะห์ให้ ทช. พิจารณาสนับสนุนการก่อสร้างขยายถนนสายกิ่งแก้ว - คลองสิงห์โต เพื่อเชื่อมโยงระบบคมนาคมขนส่งสินค้าระหว่างกรุงเทพมหานคร และจังหวัดสมุทรปราการให้สมบูรณ์ สามารถรองรับการเจริญเติบโตของเมืองในอนาคตได้อย่างเต็มประสิทธิภาพ ทั้งนี้ เมื่อก่อสร้างแล้วเสร็จจะเป็นเส้นทางเชื่อมต่อระหว่างอําเภอบางพลี จังหวัดสมุทรปราการ กับเขตประเวศ กรุงเทพมหานคร (ระหว่าง ทล.3256 หรือถนนกิ่งแก้ว กับถนนวงแหวนรอบนอกตะวันออก) และเชื่อมโยงเส้นทางคมนาคมขนส่งสินค้านําเข้า - ส่งออกสู่ท่าอากาศยานสุวรรณภูมิให้มีความต่อเนื่องมากยิ่งขึ้น
โครงการดังกล่าวมีจุดเริ่มต้นบริเวณ กม. ที่ 0+000 เชื่อมจาก ทล.3256 (ถนนกิ่งแก้ว) ประมาณ กม. ที่ 17+090 ด้านซ้ายไปทางทิศตะวันตกตามแนวถนนคอนกรีตเดิม (สป.4008 หรือ ซอยกิ่งแก้ว 25/1) ตัดผ่านคลองชวดลากข้าวและคลองสิงห์โต จุดสิ้นสุดบริเวณ กม. ที่ 1+925 บรรจบกับถนนเขตประเวศ กรุงเทพมหานคร เชื่อมต่อไปยังถนนวงแหวนรอบนอกตะวันออก รวมระยะทาง 1.925 กิโลเมตร ก่อสร้างเป็นผิวจราจรขนาด 4 ช่องจราจร ความกว้างช่องละ 3.25 เมตร ทางเท้ากว้างข้างละ 3 เมตร ตั้งแต่ช่วง กม. ที่ 0+000 - 0+100 เป็นถนนคอนกรีตเสริมเหล็ก และช่วง กม. ที่ 0+100 - 1+925 เป็นผิวจราจรแอสฟัลท์ติกคอนกรีต พร้อมสะพานคอนกรีตเสริมเหล็ก 2 แห่ง ติดตั้งระบบระบายน้ํา ระบบไฟฟ้าแสงสว่าง และอุปกรณ์อํานวยความปลอดภัยตลอดสายทาง
รัฐบาลไทย-ข่าวทำเนียบรัฐบาล-กระทรวงเกษตรฯ ประชุมซักซ้อมเตรียมพร้อมแผนรองรับภัยแล้ง ปี 2566/67คาดการณ์พื้นที่เสี่ยง 16.51 ล้านไร่
วันอังคารที่ 22 สิงหาคม 2566
กระทรวงเกษตรฯ ประชุมซักซ้อมเตรียมพร้อมแผนรองรับภัยแล้ง ปี 2566/67คาดการณ์พื้นที่เสี่ยง 16.51 ล้านไร่
กระทรวงเกษตรฯ ประชุมซักซ้อมเตรียมพร้อมแผนรองรับภัยแล้ง ปี 2566/67คาดการณ์พื้นที่เสี่ยง 16.51 ล้านไร่
เมื่อวันที่ 21 สิงหาคม 2566 นายอภัย สุทธิสังข์ รองปลัดกระทรวงเกษตรและสหกรณ์ทําหน้าที่เป็นประธานการประชุมศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ครั้งที่ 5/2566 ณ ห้องประชุมกระทรวงเกษตรและสหกรณ์ (ห้อง 123) โดยมี นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ ตลอดจนผู้แทนจากหน่วยงานในสังกัดกระทรวงเกษตรและสหกรณ์ เข้าร่วมประชุม เพื่อเตรียมความพร้อมรับมือสถานการณ์ภัยแล้งปี 2566/67 และเอลนีโญ โดยที่ประชุมได้รับทราบสถานการณ์น้ํา และพื้นที่เสี่ยงภัยแล้งทั้งในและนอกเขตชลประทาน ตลอดจนพิจารณาแผนงาน/โครงการรองรับผลกระทบจากภัยแล้ง ปี 2566/67
รองปลัดกระทรวงเกษตรและสหกรณ์กล่าวว่า เนื่องจากในช่วงเดือนมิถุนายน 2566 ได้เข้าสู่สภาวะเอลนีโญ โดยมีแนวโน้มที่จะแรงขึ้นในช่วงปลายปี 2566 จากนั้นจะมีกําลังอ่อนลงและต่อเนื่องไปจนถึงต้นปี 2567 ส่งผลให้ประเทศไทยมีปริมาณฝนน้อยกว่าค่าปกติ ประกอบกับกรมชลประทานคาดการณ์ว่าปริมาณน้ําในอ่างเก็บน้ําขนาดใหญ่ 35 แห่ง ณ วันที่ 1 พฤศจิกายน 2566 (กรณี One Map ข้อมูล ณ วันที่ 18 สิงหาคม 2566) คาดการณ์ปริมาณน้ําใช้การ 22,825 ล้านลูกบาศก์เมตร(ลบ.ม.) (48%) น้อยกว่าปี 2565 จํานวน 13,037 ล้าน ลบ.ม. สําหรับอ่างเก็บน้ํา 4 เขื่อนหลัก ลุ่มเจ้าพระยาคาดการณ์ปริมาณน้ําใช้การ 6,897 ล้าน ลบ.ม. (38%) น้อยกว่าปี 2565 จํานวน 7,177 ล้าน ลบ.ม.
โดยศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ได้คาดการณ์พื้นที่เกษตรที่จะได้รับผลกระทบจากภัยแล้ง ปี 2566/67 รวมประมาณ 16.51 ล้านไร่ แบ่งเป็น ในเขตชลประทาน ลุ่มเจ้าพระยา รวม 22 จังหวัด พื้นที่ 7.34 ล้านไร่และนอกเขตชลประทาน พื้นที่ที่มีโอกาสเกิดภัยแล้ง รวม 60 จังหวัด พื้นที่ 9.17 ล้านไร่ ดังนั้นเพื่อเป็นการเตรียมรองรับผลกระทบด้านการเกษตรในช่วงฤดูแล้งที่จะเกิดขึ้น ที่ประชุมจึงได้ร่วมกันพิจารณาแผนงาน/โครงการรองรับผลกระทบจากภัยแล้ง ปี 2566/67 ดังนี้
1. แผนงานการส่งเสริมการปลูกพืชทดแทน / อาชีพทางเลือก โดยจะส่งเสริมเกษตรกรปลูกพืชทดแทนนาปรัง โดยปลูกพืชใช้น้ําน้อยในช่วงฤดูแล้ง ให้สอดคล้องกับริมาณน้ําที่มี โดยไม่ต้องใช้น้ําจากระบบชลประทาน เช่น ข้าวโพดเลี้ยงสัตว์ พืชตระกูลถั่ว การเลี้ยงจิ้งหรีด การเลี้ยงผึ้ง เป็นต้น
2. แผนงานเพิ่มน้ําต้นทุน เพื่อการเกษตรและอุปโภคบริโภคในครัวเรือนโดยการสนับสนุนให้สมาชิกสถาบันเกษตรกร/กลุ่มเกษตรกรรวมถึงเกษตรกร พัฒนาแหล่งน้ําผิวดิน น้ําใต้ดิน และปรับปรุงระบบกักเก็บน้ําให้เพียงพอ
3. แผนงานสร้างรายได้ หรือ ลดภาระค่าใช้จ่าย หรืออื่นๆ ในพื้นที่ที่ไม่สามารถทําการเพาะปลูกได้โดยสนับสนุนและส่งเสริมให้เกษตรกรดําเนินกิจกรรมทางการเกษตรที่ช่วยลดรายจ่ายและสร้างรายได้ในระยะสั้น
และ 4. แผนงานป้องกันพืชเศรษฐกิจที่มีมูลค่าสูง เตรียมการในช่วงฤดูฝน ปี 2567 และในระยะต่อไปโดยเตรียมการจัดการระบบน้ํา เพื่อป้องกันน้ําเค็มรุก ในพืชเศรษฐกิจที่มีมูลค่าสูง ได้แก่ กล้วยไม้ ลิ้นจี่ ส้มโอ เป็นต้น รวมถึงการเตรียมการส่งเสริมการปลูกข้าวโดยวิธีเปียกสลับแห้งเพื่อการประหยัดน้ํา สําหรับขยายผลในช่วงฤดูฝน ปี 2567
อย่างไรก็ตาม ที่ประชุมได้ร่วมกันพิจารณาให้ข้อเสนอแนะโครงการต่าง ๆ รวมถึงพิจารณากําหนดเป้าหมายให้สอดคล้องในแต่ละพื้นที่ และเตรียมเสนอขอรับจัดสรรงบกลางต่อไป
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับมาตรฐานถนนสาย ชย.4021 จังหวัดชัยภูมิ เสร็จสมบูรณ์
วันอังคารที่ 22 สิงหาคม 2566
กรมทางหลวงชนบท ยกระดับมาตรฐานถนนสาย ชย.4021 จังหวัดชัยภูมิ เสร็จสมบูรณ์
เพิ่มประสิทธิภาพการเดินทางระหว่างอําเภอ สนับสนุนการคมนาคมขนส่งและการท่องเที่ยวในพื้นที่อย่างยั่งยืน
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 5 (นครราชสีมา) ดําเนินโครงการก่อสร้างยกระดับถนนทางหลวงชนบทสาย ชย.4021 แยก ทล.2037 - บ้านหนองแวง อําเภอเมือง จังหวัดชัยภูมิ เสร็จสมบูรณ์ โดยก่อสร้างถนนแอสฟัลท์ติกและผิวจราจรคอนกรีตเสริมเหล็ก กว้าง 7 เมตร ช่วง กม. ที่ 6+575 - 10+675 รวมระยะทาง 4.1 กิโลเมตร พร้อมติดตั้งราวกันอันตรายเป็นช่วง ๆ และก่อสร้างรางระบายน้ํา ช่วง กม. ที่ 10+460 - 10+675 ใช้งบประมาณ 32.2 ล้านบาท ทั้งนี้ เพื่อยกระดับมาตรฐานการคมนาคมขนส่งพืชผลทางการเกษตร อาทิ สับปะรด ยางพารา และทุเรียน ประชาชนได้รับความสะดวกรวดเร็วปลอดภัยมากยิ่งขึ้น ส่งเสริมการเดินทางไปยังสถานที่ท่องเที่ยว ได้แก่ มอหินขาว อ่างเก็บน้ําลําปะทาว และวัดพระธาตุชัยภูมิ รวมถึงเป็นทางลัดทางเลี่ยงระหว่างอําเภอเมืองไปอําเภอเกษตรสมบูรณ์อีกด้วย
รัฐบาลไทย-ข่าวทำเนียบรัฐบาล-ธ.ก.ส. คว้ารางวัลรัฐวิสาหกิจดีเด่นและรางวัลคุณธรรมอวอร์ด
วันอังคารที่ 22 สิงหาคม 2566
22/08/2566
ธ.ก.ส. คว้ารางวัลรัฐวิสาหกิจดีเด่นและรางวัลคุณธรรมอวอร์ด
ธ.ก.ส. คว้ารางวัลรัฐวิสาหกิจดีเด่น ด้านแรงงานสัมพันธ์ ประจําปี 2566 และรางวัลคุณธรรมอวอร์ด ประจําปี 2565 ที่สะท้อนถึงการพัฒนาองค์กรในทุกมิติสู่การเป็นองค์กรรัฐวิสาหกิจที่เป็นเลิศตามมาตรฐานสากล และการเป็นองค์กรต้นแบบที่มีคุณธรรมของสังคมไทย
ธ.ก.ส. คว้ารางวัลรัฐวิสาหกิจดีเด่น ด้านแรงงานสัมพันธ์ ประจําปี 2566 และรางวัลคุณธรรมอวอร์ด ประจําปี 2565 ที่สะท้อนถึงการพัฒนาองค์กรในทุกมิติสู่การเป็นองค์กรรัฐวิสาหกิจที่เป็นเลิศตามมาตรฐานสากล และการเป็นองค์กรต้นแบบที่มีคุณธรรมของสังคมไทย พร้อมขอบคุณผู้มีส่วนเกี่ยวข้องที่ได้สนับสนุนการดําเนินงานของธนาคารมาอย่างต่อเนื่อง
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้รับรางวัลรัฐวิสาหกิจดีเด่น ด้านแรงงานสัมพันธ์ ประจําปี 2566 อันเป็นการสะท้อนให้เห็นถึงการเป็นแบบอย่างที่ดีในการดําเนินงานขององค์กรที่มีระบบการบริหารจัดการด้านแรงงานสัมพันธ์ที่ก้าวหน้า ควบคู่กับการยกระดับคุณภาพชีวิตของแรงงานให้มีสภาพความเป็นอยู่และสุขภาพอนามัยที่ดี จากการประกวดรัฐวิสาหกิจดีเด่น ด้านแรงงานสัมพันธ์ ประจําปี 2566 โดยคณะกรรมการแรงงานรัฐวิสาหกิจสัมพันธ์ นอกจากนี้ ยังได้รับรางวัลคุณธรรมอวอร์ด ประจําปี 2565 จากศูนย์คุณธรรม (องค์การมหาชน) ที่สะท้อนถึงการเป็นองค์กรต้นแบบที่มีคุณธรรมในการดําเนินงาน มีการส่งเสริมระบบเครดิตทางสังคมหรือมาตรการสนับสนุนความดีทั้งภายในและภายนอกองค์กร รวมถึงมีการส่งเสริมพฤติกรรมด้านคุณธรรมที่เหมาะสมและการแสดงออกถึงวัฒนธรรมที่ดีงามของสังคมไทยอย่างต่อเนื่อง
ในโอกาสนี้ ธ.ก.ส. ขอขอบคุณลูกค้าและผู้มีส่วนเกี่ยวข้องทุกท่านที่ได้สนับสนุนการดําเนินงานของ ธ.ก.ส. มาโดยตลอด โดยรางวัลแห่งความภาคภูมิใจครั้งนี้ จะเป็นแรงผลักดันให้ ธ.ก.ส. มุ่งมั่นในการทํางานเพื่อยกระดับคุณภาพชีวิตเกษตรกรอย่างยั่งยืนต่อไป
รัฐบาลไทย-ข่าวทำเนียบรัฐบาล-Govt endorses 36 Smart cities in 25 provinces
วันอังคารที่ 22 สิงหาคม 2566
22/08/2566
Govt endorses 36 Smart cities in 25 provinces
Govt endorses 36 Smart cities in 25 provinces
August 21, 2023, Deputy Government Spokesperson Rachada Dhanadirek disclosed that Prime
Minister and Defense Minister Gen. Prayut Chan-o-cha has handed down a policy on the
development of smart cities. As of July 2023, the Government has endorsed 36 smart cities in
25 provinces, and plans to endorse another 15 cities by way of investment promotion from both
the public and private sectors, which is expected to draw over US$1.7 billion in investment.
According to the Deputy Government Spokesperson, the Government supports application of
digital technology in the development of smart cities in various dimensions, i.e., transport,
energy utilization, and infrastructure, with an aim to promote a more livable future, and elevate
people’s quality of life and safety. The Government has continued to implement its smart city
policy based on the following 5 development principles:
1. Identifying potential cities for the development of pilot smart cities
2. Reforming related laws
3. Creating administrative mechanisms for concrete development of smart cities
4. Advancing smart cities with R&amp;D and innovation
5. Supporting data collection, linkage, and utilization
The Thai Digital Economy Promotion Agency (DEPA), in collaboration with concerned public and
private agencies, will organize “Thailand Smart City Expo 2023” during November 22-24, 2023
at the Queen Sirikit National Convention Center to promote integrative development of smart
cities. Smart cities will be categorized into 7 technologies, namely, Smart Telecom, Smart
Energy, Smart Living, Smart Industry &amp; Retail, Smart Mobility, Smart Environment, and Smart
Healthcare. The event will feature technologies and innovations from 300 leading firms, which
would be beneficial for the development of smart cities.
The Deputy Government Spokesperson added that the Prime Minister’s policy on the
development of smart cities is in line with national development under the National strategies.
Technology and innovation will be adopted to promote better quality of life and environment,
and to enhance national competitiveness.
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เร่งติดตามการดำเนินงานของสถาบันเครือข่ายกระทรวงอุตสาหกรรมประจำปี 2566 กำชับเดินตามแผนงานให้ครบถ้วนและมุ่งเน้นผลสัมฤทธิ์สูงสุด
วันศุกร์ที่ 25 สิงหาคม 2566
25/08/2566
รองปลัดฯ ณัฏฐิญา เร่งติดตามการดําเนินงานของสถาบันเครือข่ายกระทรวงอุตสาหกรรมประจําปี 2566 กําชับเดินตามแผนงานให้ครบถ้วนและมุ่งเน้นผลสัมฤทธิ์สูงสุด
รองปลัดกระทรวงอุตสาหกรรม ณัฏฐิญา เร่งติดตามการดําเนินงานของสถาบันเครือข่ายกระทรวงอุตสาหกรรมประจําปี 2566 กําชับเดินตามแผนงานให้ครบถ้วนและมุ่งเน้นผลสัมฤทธิ์สูงสุด
วันที่ 22 สิงหาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานขับเคลื่อนการดําเนินของสถาบันพัฒนาอุตสาหกรรมสิ่งทอ และสถาบันเพิ่มผลผลิตแห่งชาติ พร้อมกําชับให้ทั้ง 2 หน่วยงานดําเนินการกิจกรรมต่าง ๆ ให้เป็นไปตามแผนงานที่กําหนด โดยคํานึงถึงผลผลิตและผลลัพธ์ของโครงการเป็นสําคัญ รวมถึงการจัดทําสรุปผลการดําเนินงานขอให้จัดทํารายละเอียดให้ครบถ้วน ถูกต้อง และชัดเจน โดยมี นางสาวชลาริน นิลพิฤกษ์ ผอ.กองกลาง นายจักรพันธ์ เด่นดวงบริพันธ์ ผอ.กองยุทธศาสตร์และแผนงาน และคณะทํางานฯ เข้าร่วมการประชุม ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
สําหรับในด้านการพัฒนาอุตสาหกรรมสิ่งทอ มุ่งเน้นการพัฒนาผ้าไหมไทยร่วมสมัย เพื่อพัฒนาการทอผ้า การย้อมให้มีลวดลายสีสันทันสมัย สวยงาม และเป็นที่ต้องการของตลาด เพิ่มมูลค่าผลิตภัณฑ์ให้มากขึ้น รวมทั้งเผยแพร่ผลิตภัณฑ์ผ้าไหมให้เป็นที่รู้จักในระดับสากล โดยปัจจุบันได้มีการพัฒนาไปแล้ว 19 ผลิตภัณฑ์ เช่น ผ้าไหมขิด ผ้าไหมแพรวา ผ้าไหมยกดอก ผ้าไหมแต้มหมี่ ผ้าไหมบาติก เป็นต้น ขณะเดียวกันก็ได้มีการยกระดับสถานประกอบการและปรับปรุงกระบวนการผลิตผ้าไหมเชิงลึก โดยการให้คําปรึกษาแนะนํากับวิสาหกิจชุมชนจํานวน 4 ราย ทั้งในด้านการทําการตลาดออนไลน์ การศึกษาแนวโน้มแฟชั่นและมาตรฐานสิ่งทอ รวมทั้งการทําการตลาดในปัจจุบัน การคิดต้นทุนและราคาขาย เป็นต้น
ส่วนในด้านการดําเนินงานตามข้อตกลงการเป็นสมาชิกองค์การเพิ่มผลผลิตแห่งเอเชีย ซึ่งเป็นกิจกรรมความร่วมมือเพื่อการแลกเปลี่ยนเรียนรู้ในระดับนานาชาติ ได้มีการจัดประชุมโครงการ APO Governing Body Meeting ระหว่างวันที่ 24 - 26 พฤษภาคม 2566 ณ กรุงอูลานบาตาร์ ประเทศมองโกเลีย เพื่อหารือในเรื่องนโยบายและแผนงานเชิงกลยุทธ์แบบพหุภาคี การพัฒนาขีดความสามารถของประเทศสมาชิกและในภูมิภาคเอเชียแปซิฟิก รวมทั้งพิจารณาอนุมัติแผนและงบประมาณประจําปี ซึ่งการประชุมดังกล่าว ปลัดกระทรวงอุตสาหกรรม ในฐานะดํารงตําแหน่ง APO Director for Thailand ได้เข้าร่วมด้วย ส่วนในด้านการส่งเสริมสถานประกอบการเก่งและดี ผ่านการมอบรางวัลคุณภาพแห่งชาติ ได้มีการจัดสัมมนา Thailand Quality Award 2022 Winner Conference เมื่อเดือนพฤษภาคมที่ผ่านมา มีองค์กรได้รับรางวัล14 องค์กรไทย รวมทั้งได้มีการเข้าร่วมแลกเปลี่ยนประสบการณ์ ถ่ายทอดความรู้ในการบริหารจัดการธุรกิจเพื่อความสําเร็จที่ยั่งยืน นอกจากนี้ยังได้มีการจัดการอบรมพี่เลี้ยง สําหรับผู้ตรวจประเมินที่เป็น Team Leader การอบรม TQA Assessor Calibration 2023 เพื่อการพัฒนาหัวหน้าคณะผู้ตรวจประเมิน (Team Leader) และการพัฒนาผู้ตรวจประเมิน (TQA Assessors) ซึ่งทําให้กระบวนการตรวจประเมินรางวัลคุณภาพแห่งชาติ มีคุณภาพและเป็นมาตรฐานในระดับสากลมากยิ่งขึ้น
รัฐบาลไทย-ข่าวทำเนียบรัฐบาล-พิธีพระราชทานปริญญาบัตรแก่ผู้สำเร็จการศึกษา ประจำปีการศึกษา 2564 และปีการศึกษา 2565 สถาบันบัณฑิตพัฒนศิลป์ กระทรวงวัฒนธรรม วันที่ 30 สิงหาคม 2566 ณ หอประชุมใหญ่ ศูนย์วัฒนธรรมแห่งประ
วันศุกร์ที่ 25 สิงหาคม 2566
พิธีพระราชทานปริญญาบัตรแก่ผู้สําเร็จการศึกษา ประจําปีการศึกษา 2564 และปีการศึกษา 2565 สถาบันบัณฑิตพัฒนศิลป์ กระทรวงวัฒนธรรม วันที่ 30 สิงหาคม 2566 ณ หอประชุมใหญ่ ศูนย์วัฒนธรรมแห่งประ
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินแทนพระองค์ในพิธีพระราชทานปริญญาบัตรแก่ผู้สําเร็จการศึกษา ประจําปีการศึกษา 2564 และปีการศึกษา 2565 สถาบันบัณฑิตพัฒนศิลป์ กระทรวงวัฒนธรรม วันที่ 30 สิงหาคม 2566
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินแทนพระองค์ในพิธีพระราชทานปริญญาบัตรแก่ผู้สําเร็จการศึกษา ประจําปีการศึกษา 2564 และปีการศึกษา 2565 สถาบันบัณฑิตพัฒนศิลป์ กระทรวงวัฒนธรรม วันที่ 30 สิงหาคม 2566 ณ หอประชุมใหญ่ ศูนย์วัฒนธรรมแห่งประเทศไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินแทนพระองค์ ในพิธีพระราชทานปริญญาบัตรแก่ผู้สําเร็จการศึกษา ประจําปีการศึกษา 2564 และปีการศึกษา 2565 สถาบันบัณฑิตพัฒนศิลป์ กระทรวงวัฒนธรรม ในวันพุธที่ 30 สิงหาคม 2566 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร โดยในปีนี้มีผู้เข้ารับพระราชทานปริญญาบัตร 1,687 คน ประกอบด้วย ผู้ทรงคุณวุฒิเข้ารับพระราชทานปริญญากิตติมศักดิ์ 10 คน ผู้สําเร็จการศึกษาดุษฎีบัณฑิต 19 คน ผู้สําเร็จการศึกษาจากสถาบันบัณฑิตพัฒนศิลป์ทั้งบัณฑิตและมหาบัณฑิต รวมทั้งสิ้น 1,531 คน ทั้งนี้ ผู้ทรงคุณวุฒิเข้ารับพระราชทานปริญญากิตติมศักดิ์ อาทิ นายชวน หลีกภัย เข้ารับพระราชทานปริญญาศิลปดุษฎีบัณฑิตกิตติมศักดิ์ สาขาวิชาทัศนศิลป์ นายสิริชัยชาญ ฟักจํารูญ ปริญญาศึกษาศาสตรดุษฎีบัณฑิตกิตติศักดิ์ สาขาวิชาดนตรีคีตศิลป์ไทยศึกษา นางมัณฑนา อยู่ยั่งยืน ปริญญาศิลปดุษฎีบัณฑิตกิตติมศักดิ์ สาขาวิชาดุริยางคศิลป์ และนายสุรเชษฐ์ เฟื่องฟู ปริญญาศิลปดุษฎีบัณฑิตกิตติมศักดิ์ สาขานาฏศิลป์ เป็นต้น
รัฐมนตรีว่าการกระทรวงวัฒนธรรม กล่าวต่อไปว่า ปัจจุบันสถาบันบัณฑิตพัฒนศิลป์เป็นสถานศึกษาในสังกัดกระทรวงวัฒนธรรม มีหน่วยงานที่จัดการเรียนการสอน จํานวน 18 แห่ง ประกอบด้วย คณะ 3 คณะ ได้แก่ คณะศิลปนาฏดุริยางค์ คณะศิลปศึกษา และ คณะศิลปวิจิตร วิทยาลัยนาฏศิลป 12 แห่ง และวิทยาลัยช่างศิลป 3 แห่ง จัดการเรียนการสอนตั้งแต่ระดับพื้นฐานวิชาชีพถึงวิชาชีพชั้นสูง ระดับปริญญาตรี ปริญญาโท และปริญญาเอก ด้านนาฏศิลป์ ดุริยางคศิลป์ คีตศิลป์ ช่างศิลป์ และทัศนศิลป์ ทั้งไทยและสากล รวมทั้งศิลปวัฒนธรรมระดับท้องถิ่นและระดับชาติ ทําการสอนการแสดง ทําการวิจัย และให้บริการทางวิชาการ ตลอดจนอนุรักษ์ ส่งเสริม สืบสาน สร้างสรรค์ ทะนุบํารุง และเผยแพร่ศิลปวัฒนธรรมอันเป็นเอกลักษณ์ของชาติ และศิลปวัฒนธรรมที่หลากหลายชองชุมชนในท้องถิ่น ระดับชาติ และระดับนานาชาติ
รัฐบาลไทย-ข่าวทำเนียบรัฐบาล-ดีอีเอส ลงนามความร่วมมือ 5 หน่วยงานขับเคลื่อนการใช้ระบบ e-Document
วันศุกร์ที่ 25 สิงหาคม 2566
ดีอีเอส ลงนามความร่วมมือ 5 หน่วยงานขับเคลื่อนการใช้ระบบ e-Document
ดีอีเอส ลงนามความร่วมมือ 5 หน่วยงานขับเคลื่อนการใช้ระบบ e-Document
วันนี้ (25 ส.ค.66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ลงนามความร่วมมือ ในการขับเคลื่อนการใช้ระบบ e-Document แก่องค์กรปกครองส่วนท้องถิ่น ร่วมกับ กระทรวงมหาดไทย สํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สํานักงาน ป.ย.ป.) สมาคมองค์การบริหารส่วนจังหวัดแห่งประเทศไทย สมาคมสันนิบาตเทศบาลแห่งประเทศไทย และสมาคมองค์การบริหารส่วนตําบลแห่งประเทศไทย เพื่อร่วมมือกันส่งเสริมและสนับสนุนให้เกิดการใช้ระบบ e-Document ในหน่วยงานภาครัฐ มุ่งผลักดันให้ภาครัฐของประเทศไทยก้าวสู่การเป็นรัฐบาลดิจิทัลได้อย่างรวดเร็ว ณ ห้อง Conference room ชั้น 2 องค์การสหประชาชาติ เขตพระนคร กรุงเทพฯ
___________________
รัฐบาลไทย-ข่าวทำเนียบรัฐบาล-“รองปลัดฯ สุรเดช” ตรวจเยี่ยมวิสาหกิจชุมชนกลุ่มมังคุดคุณภาพบ้านฉาน จ.ชุมพร
วันพฤหัสบดีที่ 24 สิงหาคม 2566
“รองปลัดฯ สุรเดช” ตรวจเยี่ยมวิสาหกิจชุมชนกลุ่มมังคุดคุณภาพบ้านฉาน จ.ชุมพร
“รองปลัดฯ สุรเดช” ตรวจเยี่ยมวิสาหกิจชุมชนกลุ่มมังคุดคุณภาพบ้านฉาน จ.ชุมพร
นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากนายประยูร อินสกุล ปลัดกระทรวงเกษตรและสหกรณ์ พร้อมด้วย นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ ลงพื้นที่ติดตามสถานการณ์การผลิตสินค้าเกษตรที่จังหวัดชุมพร โดยในช่วงบ่ายได้ลงพื้นที่ตรวจเยี่ยมวิสาหกิจชุมชนกลุ่มมังคุดคุณภาพบ้านฉาน ตําบลท่ามะพลา อําเภอหลังสวน จังหวัดชุมพร ซึ่งปัจจุบันมีสมาชิก 77 ราย โดยในปี 2566 (เดือน พฤษภาคม - กรกฎาคม) มีปริมาณผลผลิตมังคุดรวมทุกเกรด 430,725.94 กิโลกรัม มูลค่า 20,209,638 บาท
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอก เพื่อดูแลประชาชนตามนโยบายกระทรวงคมนาคม
วันศุกร์ที่ 25 สิงหาคม 2566
กรมเจ้าท่า เร่งขุดลอก เพื่อดูแลประชาชนตามนโยบายกระทรวงคมนาคม
...
กรมเจ้าท่า เร่งขุดลอก เพื่อดูแลประชาชนตามนโยบายกระทรวงคมนาคม
ตามนโยบายรัฐบาล และกระทรวงคมนาคม ให้กรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการเกษตร
กรมเจ้าท่า โดยสํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 1 หน่วยปฏิบัติงานขุดลอกคลองลําสนธิ ต.หนองรี อ.ลําสนธิ จ.ลพบุรี โดยใช้รถขุด อย.2 เป็นเครื่องจักรในการปฏิบัติงาน ความกว้างก้นร่องตามรูปแบบเท่ากับ 1 - 20 เมตร ระดับความลึกก้นร่องตามแบบเท่ากับ + 66 เมตร (จากระดับน้ําทะเลปานกลาง) ระยะทางที่ทําการขุดลอก 3,950 เมตร (กม. ที่ 31 + 600 - 35 + 550) มีปริมาณวัสดุขุดลอกตามแผน 52,500 ลบ.ม. เปิดหน่วย 20 มิถุนายน 2566 ปัจจุบัน ขุดลอกได้ไปเป็นระยะทาง 1,850 เมตร ซึ่งผลที่ได้จากการขุดลอกในครั้งนี้ จะช่วยบํารุงรักษาร่องน้ําธรรมชาติให้กลับมาคืนสภาพช่วยกักเก็บน้ําไว้ใช้ในฤดูแล้ง ลดความรุนแรงของกระแสน้ําในช่วงฤดูฝน
โดยมีประชาชนในพื้นที่ได้รับประโยชน์จากการขุดลอก ประมาณ 100 ครัวเรือน พื้นที่ทางการเกษตร ประมาณ 200 ไร่
รัฐบาลไทย-ข่าวทำเนียบรัฐบาล-กระทรวงเกษตรฯ เร่งเดินหน้าหารือสหกรณ์ หนุนเกษตรกรปลูกเมล็ดกาแฟ เชื่อมเอกชนขยายปริมาณรับซื้อ ผลักดันนโยบายตลาดนำการผลิต
วันพฤหัสบดีที่ 24 สิงหาคม 2566
กระทรวงเกษตรฯ เร่งเดินหน้าหารือสหกรณ์ หนุนเกษตรกรปลูกเมล็ดกาแฟ เชื่อมเอกชนขยายปริมาณรับซื้อ ผลักดันนโยบายตลาดนําการผลิต
กระทรวงเกษตรฯ เร่งเดินหน้าหารือสหกรณ์ หนุนเกษตรกรปลูกเมล็ดกาแฟ เชื่อมเอกชนขยายปริมาณรับซื้อ ผลักดันนโยบายตลาดนําการผลิต
นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจาก นายประยูร อินสกุล ปลัดกระทรวงเกษตรและสหกรณ์ ลงพื้นที่จังหวัดชุมพร พร้อมด้วย นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ หารือร่วมกับสหกรณ์ผู้ปลูกกาแฟจังหวัดชุมพร จํากัด ตําบลท่าแซะ อําเภอท่าแซะ จังหวัดชุมพร เพื่อผลักดันความร่วมมือระหว่างกระทรวงเกษตรฯ และภาคเอกชนในการขยายปริมาณรับซื้อเมล็ดกาแฟจากเกษตรกร
ทั้งนี้ เนื่องจากปัจจุบันปริมาณผลผลิตเมล็ดกาแฟดิบในประเทศไม่เพียงพอ ทําให้ต้องมีการนําเข้าจากต่างประเทศมากถึง 6 หมื่นตันต่อปี อีกทั้งกระทรวงเกษตรและสหกรณ์ได้มีนโยบายส่งเสริมการปลูกกาแฟเพื่อทดแทนการนําเข้า ตามนโยบายของปลัดกระทรวงเกษตรฯ จึงเป็นโอกาสดีที่จะร่วมกันในการส่งเสริมการผลิตกาแฟเพื่อสร้างรายได้ให้แก่เกษตรกรไทย ซึ่งกาแฟถือเป็นพืชที่มีโอกาสทางการตลาดสูง แต่ในประเทศยังมีการผลิตน้อย
ทั้งนี้ สหกรณ์ผู้ปลูกกาแฟจังหวัดชุมพร จํากัด ดําเนินธุรกิจหลายด้าน ในส่วนของธุรกิจแปรรูป ได้แก่ กาแฟคั่ว - บด , กาแฟ 3 in 1 และกาแฟสารดิบ ภายใต้ผลิตภัณฑ์ชื่อ “กาแฟชุมพร” สําหรับธุรกิจรวบรวมกาแฟนั้น สหกรณ์รวบรวมผลผลิตจากสมาชิก เครือข่ายสหกรณ์ และสหกรณ์ทั่วไป โดยในระหว่างปีบัญชี 2565 - 2566 สหกรณ์รวบรวมกาแฟได้ 276 ตัน เป็นมูลค่ากว่า 20 ล้านบาท
สําหรับภาพรวมการปลูกกาแฟ ปี 2566 ภาคใต้ (ชุมพร ระนอง สุราษฎร์ธานี พังงา กระบี่ นครศรีธรรมราช ภูเก็ต ตรัง พัทลุง สงขลา สตูล และยะลา) มีเนื้อที่ยืนต้น 89,643 ไร่ เนื้อที่ให้ผล 80,856 ไร่ ผลผลิต 6,909 ตัน (ข้อมูลจาก คณะทํางานพัฒนาคุณภาพข้อมูล ปริมาณการผลิตสินค้าเกษตรด้านพืชภาคใต้ ณ วันที่ 8 สิงหาคม 2566)
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวรัชดาฯ เผย การลงทุนด้านอุตสาหกรรมฟื้นตัว ในปี 2566 ช่วง 6 เดือนแรก ดึงดูดการลงทุนแล้วมากกว่า 3.6 แสนล้านบาท
วันศุกร์ที่ 25 สิงหาคม 2566
รองโฆษกรัฐบาล นางสาวรัชดาฯ เผย การลงทุนด้านอุตสาหกรรมฟื้นตัว ในปี 2566 ช่วง 6 เดือนแรก ดึงดูดการลงทุนแล้วมากกว่า 3.6 แสนล้านบาท
รองโฆษกรัฐบาล นางสาวรัชดาฯ เผย การลงทุนด้านอุตสาหกรรมฟื้นตัว ในปี 2566 ช่วง 6 เดือนแรก ดึงดูดการลงทุนแล้วมากกว่า 3.6 แสนล้านบาท
วันนี้ (25 สิงหาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยข้อมูลจาก สํานักงานคณะกรรมการส่งเสริมการลงทุน (BOI) ถึงการฟื้นตัวด้านอุตสาหกรรมในประเทศไทย โดยเฉพาะกลุ่มอิเล็กทรอนิกส์ อาหารแปรรูป และรถยนต์ไฟฟ้า ซึ่งเดือนมกราคม – มิถุนายน 2566 มีมูลค่าเงินลงทุน 364,420 ล้านบาท สะท้อนความสําเร็จมาตรการส่งเสริมการลงทุน โดยเฉพาะการกระตุ้นการลงทุนอุตสาหกรรม EV แบบครบวงจรของรัฐบาล
รองโฆษกประจําสํานักนายกรัฐมนตรี กล่าวว่า ยอดขอรับการส่งเสริมการลงทุนช่วง 6 เดือนแรกของปี 2566 เพิ่มขึ้นทั้งจํานวนโครงการและเงินลงทุน ซึ่งแหล่งเงินทุนจากต่างประเทศมาจากจีน สิงคโปร์ และญี่ปุ่น โดยกลุ่มอุตสาหกรรมที่น่าจับตามองคือ กลุ่มรถยนต์ไฟฟ้า ซึ่งรัฐบาลได้เดินหน้าลงทุนไทยอย่างต่อเนื่อง ทั้งบริษัทผลิตรถยนต์ไฟฟ้า ชิ้นส่วน และสถานีชาร์จไฟฟ้า ทําให้ไทยก้าวขึ้นเป็นฐานการผลิตหลักของยานยนต์ไฟฟ้าในภูมิภาคอาเซียน โดยปัจจุบันมีผู้ผลิตรถยนต์ไฟฟ้าแบบ BEV ได้รับการส่งเสริมแล้ว 14 โครงการ เงินลงทุนรวม 33,970 ล้านบาท คิดเป็นกําลังการผลิต 276,640 คันต่อปี
ทั้งนี้ ในช่วงที่ผ่านมาอุตสาหกรรมรถยนต์ของไทยมีการพัฒนามากขึ้น ถือเป็นหนึ่งในผู้ส่งออกรถยนต์รายใหญ่ของโลก เนื่องจากมีห่วงโซ่อุปทานที่ครบวงจรจากการดําเนินการในอุตสาหกรรมนี้มาอย่างยาวนาน และจากการดําเนินนโยบายของรัฐบาลตามมาตรการส่งเสริมการลงทุนใหม่ โดยเฉพาะการเปลี่ยนผ่านไปสู่การผลิตยานยนต์ไฟฟ้า (EV) ออกมาตรการให้เงินอุดหนุนการซื้อรถยนต์ EV เพื่อสร้างตลาดในประเทศ และจะก่อให้เกิดการขยายตัวของอุตสาหกรรมอื่น ๆ ที่เกี่ยวเนื่องตามมา โดยเฉพาะการผลิตชิ้นส่วนอิเล็กทรอนิกส์ และการพัฒนาดิจิทัลแพลตฟอร์มต่าง ๆ สําหรับ EV
“รัฐบาลดําเนินนโยบายเพื่อสนับสนุนการพัฒนาอุตสาหกรรมอย่างต่อเนื่อง โดยเฉพาะอุตสาหกรรมหลัก ภายใต้แนวทางการพัฒนาเศรษฐกิจอย่างยั่งยืน ในการส่งเสริมการเติบโตของอุตสาหกรรมรถยนต์ไฟฟ้า รัฐบาลดําเนินมาตรการสนับสนุนแบบครบวงจร ทําให้ตลาดรถยนต์ไฟฟ้าเติบโต เท่าทันประเทศอื่นในภูมิภาค และมีศักยภาพตอบโจทย์การลงทุน ตามมาตรฐานสากล” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-กอช. รุกขับเคลื่อนส่งเสริมการออมในสถานศึกษาจังหวัดศรีสะเกษ ให้เยาวชนอายุ 15 ปีขึ้นไป ได้ตระหนักถึงการวางแผนการเงินเพื่ออนาคตกับ กอช.
วันศุกร์ที่ 25 สิงหาคม 2566
25/08/2566
กอช. รุกขับเคลื่อนส่งเสริมการออมในสถานศึกษาจังหวัดศรีสะเกษ ให้เยาวชนอายุ 15 ปีขึ้นไป ได้ตระหนักถึงการวางแผนการเงินเพื่ออนาคตกับ กอช.
กอช. จัดกิจกรรม “กอช. ร่วมกับ จังหวัดศรีสะเกษ ประชุมมอบนโยบายและแนวทางการขับเคลื่อนส่งเสริมวินัยการออมกับ กอช. ในกลุ่มนักเรียน” ดยมี นายนพ พงศ์ผลาดิสัย รองผู้ว่าราชการจังหวัดศรีสะเกษ กล่าวเปิดงานและมอบนโยบายในครั้งนี้
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ จัดกิจกรรม “กอช. ร่วมกับ จังหวัดศรีสะเกษ ประชุมมอบนโยบายและแนวทางการขับเคลื่อนส่งเสริมวินัยการออมกับ กอช. ในกลุ่มนักเรียน” โดยมี นายนพ พงศ์ผลาดิสัย รองผู้ว่าราชการจังหวัดศรีสะเกษ กล่าวเปิดงานและมอบนโยบายในครั้งนี้ เพื่อส่งเสริมความมั่นคงทางการเงินให้นักเรียน นักศึกษาในจังหวัดศรีสะเกษ ได้ตระหนักถึงความรู้ทักษะทางการเงิน (Financial Literacy) รวมถึงการออมเงินกับ กอช. สําหรับนักเรียน นักศึกษา รวมถึงประชาชนผู้ประกอบอาชีพอิสระ ที่มีอายุ 15 – 60 ปี ด้วยการออมเริ่มต้นเพียง 50 บาท สูงสุด 30,000 บาท/ปี ในเดือนถัดไปรับเงินสมทบเพิ่มจากรัฐ สูงสุด 1,800 บาท/ปี และสิทธิประโยชน์ในการเป็นสมาชิก กอช. ต่าง ๆ ซึ่งตรวจสอบสิทธิ และสมัครสมาชิกได้ที่ ไลน์ กอช. “@nsf.th” หรือ แอปพลิเคชัน กอช. โดยมี ศึกษาธิการจังหวัด ผู้บริหารสํานักงานเขตพื้นที่การศึกษามัธยมศึกษา ผู้อํานวยการสํานักงานเขตพื้นที่การศึกษาประถมศึกษา ผู้อํานวยการสํานักงาน กศน. จังหวัด ผู้อํานวยการสํานักงานอาชีวศึกษาจังหวัด ผู้แทนจากโรงเรียนระดับมัธยมศึกษาในจังหวัด รวมถึงครู นักเรียน บุคลากรด้านการศึกษา และนายกสมาคมผู้ปกครองโรงเรียนมัธยมศึกษา เข้าร่วมกิจกรรมในครั้งนี้ เพื่อนําความรู้สิทธิประโยชน์ในการเป็นสมาชิก กอช. ไปขยายผลต่อในหน่วยงานภายใต้การกํากับดูแลของแต่ละหน่วยงาน
นอกจากนี้ กอช. ได้มีการขับเคลื่อนส่งเสริมการออมในกลุ่มเยาวชน โดยร่วมกับสํานักงานคณะกรรมการการศึกษาขั้นพื้นฐาน (สพฐ.) เพื่อมุ่งส่งเสริมสนับสนุนปลูกฝังให้เยาวชนนักเรียนภายใต้สังกัด สพฐ. ได้มีวินัยทางการเงิน ตระหนักถึงการออมเงินตั้งแต่วัยเรียน ในการออมเงินกับ กอช. จํานวน 4 ครั้ง/ปี จะได้รับวุฒิบัตรจาก สพฐ. กับ กอช. เพื่อมอบให้นักเรียนเยาวชน ที่มีการฝึกฝนสร้างวินัยและเห็นความสําคัญของการออมเงิน และกอช. ได้ร่วมกับกองทุนเงินให้กู้ยืมเพื่อการศึกษา (กยศ.) ส่งเสริมการออมและปลูกฝังวินัยทางการเงิน ให้ผู้กู้ยืมที่อยู่ระหว่างการศึกษาสามารถนําส่งเงินออมเป็นรายเดือนเข้า กอช. ขั้นต่ําครั้งละ 50 บาท ออมได้เดือนละ 1 ครั้ง และสามารถสะสมชั่วโมงจิตสาธารณะได้ 1 ชั่วโมงต่อเดือน เพื่อการเงินที่ดีในอนาคต ณ ห้องประชุมศรีพฤทเธศวร ชั้น 3 โรงแรมเกษสิริ จังหวัดศรีสะเกษ เมื่อวันที่ 25 สิงหาคม 2566